
	PARLAMENTUL ROMÂNIEI

   CAMERA DEPUTAŢILOR

Comisia pentru agricultură, silvicultură, 
industrie alimentară şi servicii  specifice
	                                                        Bucureşti,30.03.2006

                                                        Nr.24/180


RAPORT

asupra proiectului de Lege pentru aprobarea Ordonanţei Guvernului nr.20/2006 privind acordarea de facilităţi producătorilor agricoli şi crescătorilor de animale în perioada de preaderare la Uniunea Europeană
În conformitate cu prevederile art. 95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu proiectul de Lege pentru aprobarea Ordonanţei Guvernului nr.20/2006 privind acordarea de facilităţi producătorilor agricoli şi crescătorilor de animale în perioada de preaderare la Uniunea Europeană, transmis cu adresa nr.PLX 102 din 27 februarie  2006 şi înregistrat sub nr.24/87/28.02.2006. 

Ordonanţa are ca obiect de reglementare acordarea de facilităţi producătorilor agricoli şi crescătorilor de animale în perioada de preaderare la Uniunea Europeană, având ca temei legal dispoziţiile art.1 pct.V poz.4 din Legea nr.404/2005 privind abilitarea Guvernului de a emite ordonanţe. 

La întocmirea raportului, Comisia a avut în vedere avizul favorabil al Consiliului Legislativ, avizul favorabil al Comisiei juridice, de disciplină şi imunităţi, avizul favorabil al Comisiei pentru buget, finanţe şi bănci şi avizul favorabil al Comisiei pentru administraţie publică, amenajarea teritoriului şi echilibru ecologic.
Proiectul de Lege pentru aprobarea Ordonanţei Guvernului nr.20/2006 privind acordarea de facilităţi producătorilor agricoli şi crescătorilor de animale în perioada de preaderare la Uniunea Europeană face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului de lege a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Flaviu Lazin - secretar de stat în cadrul Ministerului Agriculturii, Pădurilor şi Dezvoltării Rurale.

La lucrările comisiei au fost prezenţi 24 de deputaţi, din totalul de 25 membri ai comisiei.

Raportul Comisiei a fost adoptat  în unanimitate,  în şedinţa din 29 martie 2006.

Proiectul de Lege pentru aprobarea Ordonanţei Guvernului nr.20/2006 privind acordarea de facilităţi producătorilor agricoli şi crescătorilor de animale în perioada de preaderare la Uniunea Europeană a fost adoptat de Senat în şedinţa din 20 februarie 2006.

Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări şi completări  a proiectului de Lege pentru aprobarea Ordonanţei Guvernului nr.20/2006 privind acordarea de facilităţi producătorilor agricoli şi crescătorilor de animale în perioada de preaderare la Uniunea Europeană. 

I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text ordonanţă

	Text Senat
	Text propus de Comisie

(autorul amendamentului)
	Motivarea amendamentelor propuse

	0
	1
	2
	3
	4

	1.
	
	ARTICOL UNIC.- Se aprobă Ordonanţa Guvernului nr.20 din 26 ianuarie 2006 privind acordarea de facilităţi producătorilor agricoli şi crescătorilor de animale în perioada de preaderare la Uniunea Europeană, adoptată în temeiul art.1 pct.V.4 din Legea nr.404/2005 privind abilitarea Guvernului de a emite ordonanţe şi publicată în Monitorul Oficial al României, Partea I, nr.83 din 30 ianuarie 2006, cu următoarele modificări şi completări:
	Nemodificat 
	

	2.
	Titlul ordonanţei
ORDONANŢĂ

privind acordarea de facilităţi producătorilor agricoli şi crescătorilor de animale în perioada de preaderare la Uniunea Europeană
	1. Titlul ordonanţei va avea următorul cuprins:
„Ordonanţă privind acordarea de facilităţi producătorilor agricoli şi crescătorilor de animale organizaţi în ferme familiale cu caracter comercial, în perioada de preaderare la Uniunea Europeană”
	1. Nemodificat
	 

	3.
	Art.1. – (1) Programul Fermierul este un ansamblu de măsuri menite să sprijine realizarea proiectelor de investiţii în agricultură, precum şi a celor de dezvoltare rurală.
(2) Programul „Fermierul” se adresează producătorilor agricoli din mediul rural care doresc să-şi organizeze o fermă familială cu caracter comercial de un anumit profil şi care este condusă şi administrată de către proprietar împreună cu membrii familiei.
	Nemodificat 
	2. Alineatul (2) al art.1 va avea următorul cuprins:
Alin. (1) -  Nemodificat

(2) Programul „Fermierul” se adresează producătorilor agricoli care doresc să înfiinţeze o fermă familială cu caracter comercial sau realizează orice investiţie care se încadrează în prevederile art.7 din Legea nr.231/2005 privind stimularea investiţiilor în agricultură.

Deputat: Valeriu Tabără – PD

Deputat: Dumitru Pardău - PNL
	Pentru a putea beneficia de prevederile Legii nr.231/2005.

	4.
	Art.2. – Pentru accesarea Programului „Fermierul” este necesar ca terenul agricol pe care se realizează investiţia, să fie deţinut cu titlu de proprietate şi/sau cu contract de arendare sau concesiune, potrivit legii.
	Nemodificat 
	3. Articolul 2 va avea următorul cuprins:
„Art.2. – Pentru accesarea Programului „Fermierul” este necesar ca terenul agricol pe care se realizează investiţia să fie deţinut în proprietate şi/sau cu contract de arendare sau de concesiune, potrivit legii.”

Deputat: Ioan Munteanu - PSD
	Pentru corectitudinea redactării.

	5.
	Art.3. – (1) În sensul prezentei ordonanţe, prin fermă familială cu caracter comercial se înţelege exploataţia agricolă constituită din membrii unei familii sau rudele acestora până la gradul IV inclusiv, care desfăşoară activităţi economice în mod independent, iar peste 50% din producţia realizată este valorificată pe piaţă.
(2) Ferma familială cu caracter comercial se poate organiza în oricare din formele asociative prevăzute de legislaţia în vigoare.

(3) Atestarea fermelor familiale cu caracter comercial se face de către direcţiile pentru agricultură şi dezvoltare rurală judeţene, respectiv a municipiului Bucureşti.

(4) Condiţiile de atestare, precum şi procedurile de înregistrare şi de eliberare a atestatelor de fermă familială cu caracter comercial, se vor stabili în termen de 15 zile de la intrarea în vigoare a prezentei ordonanţe, prin ordin al ministrului agriculturii, pădurilor şi dezvoltării rurale.
	2. La articolul 3, alineatul (1) va avea următorul cuprins:
„Art.3.-(1) În sensul prezentei ordonanţe, prin fermă familială cu caracter comercial se înţelege forma de exploatare agricolă constituită de către membrii unei familii sau rudele acestora, care desfăşoară activităţi economice, iar peste 50% din producţia realizată este valorificată pe piaţă.”
Nemodificat 
Nemodificat 

Nemodificat 


	4. Articolul 3 va avea următorul cuprins:
„Art.3 – (1) În sensul prezentei ordonanţe prin fermă familială cu caracter comercial se înţelege exploataţia agricolă care îndeplineşte cumulativ următoarele condiţii:

a) este constituită din membrii unei familii sau din familii asociate, iar principalul scop al activităţii sale este realizarea de venituri din producerea şi comercializarea producţiei agricole proprii;

b) este organizată în una din formele juridice prevăzute de lege sau ca grup de producători;

c) forţa de muncă necesară desfăşurării activităţii de producţie este asigurată preponderent de către membrii familiei sau familiilor asociate;

d) cel puţin unul din membrii familiei sau familiilor asociate care înfiinţează ferma are deprinderi profesionale agricole dovedite printr-un atestat.

(2) Ferma familială cu caracter comercial se poate organiza în oricare din formele asociative prevăzute de legislaţia în vigoare şi este scutită de la plata impozitului pe venit, în conformitate cu prevederile art.42 lit.k) din Legea nr.571/2003 privind Codul fiscal, cu modificările şi completările ulterioare, dacă sunt întrunite condiţiile prevăzute de Hotărârea Guvernului nr.44/2004.

Alin. (3) – Nemodificat
(4) Condiţiile de atestare, precum şi procedurile de înregistrare şi de eliberare a atestatelor de fermă familială cu caracter comercial se stabilesc prin ordin al ministrului agriculturii, pădurilor şi dezvoltării rurale, în termen de 15 zile de la intrarea în vigoare a legii de aprobare a prezentei ordonanţe.”

Deputat:Dumitru Pardău – PNL

Deputat: Ionel Palăr - PNL

Deputat: Nini Săpunaru - PNL

Deputat: Ioan Munteanu – PSD
	Pentru corectitudinea redactării.
Art.42 lit.k) din Legea nr.571/2003 privind Codul Fiscal prevede ca veniturile din agricultură şi silvicultură să nu fie supuse Impozitului pe venit în cazul în care sunt respectate şi condiţiile prevăzute de Hotărârea Guvernului nr.84/2004 pentru modificarea şi completarea Normelor Metodologice de aplicare a Legii nr.571/2003 privind Codul Fiscal şi anume ca veniturile să fie realizate de proprietar/arendaş din valorificarea în stare naturală a produselor obţinute de pe terenurile proprietate privată sau luate în arendă.



	6.
	Art.4. – Beneficiază de prevederile prezentei ordonanţe producătorii agricoli care îndeplinesc cumulativ următoarele condiţii:
a) au atestat de fermă familială cu caracter comercial;

b) realizează investiţii în producţia agricolă;

c) proiectele de investiţii respectă condiţiile de eligibilitate, tehnice şi economice prevăzute de ordinul ministrului agriculturii, pădurilor şi dezvoltării rurale emis în baza art.13 şi 14 din Hotărârea Guvernului nr.934/2005 privind aprobarea Normelor metodologice pentru aplicarea prevederilor Legii nr.231/2005 privind stimularea investiţiilor în agricultură.
	Nemodificat 

	Nemodificat 
	

	7.
	Art.5. – (1) La accesarea Programului Fermierul, fermelor familiale cu caracter comercial li se acordă următoarele facilităţi:

a) aplicarea tarifelor unice pentru activităţile specifice desfăşurate de Agenţia Naţională de Cadastru şi Publicitate Imobiliară şi de unităţile subordonate percepute pentru terenurile agricole, stabilite prin ordin al ministrului administraţiei şi internelor şi al ministrului agriculturii, pădurilor şi dezvoltării rurale, în termen de 30 de zile de la data intrării în vigoare a prezentei ordonanţe;

b) în termenul prevăzut la litera a), prin derogare de la prevederile alin.(4) al art.13 din Ordonanţa Guvernului nr.10/2000 privind desfăşurarea activităţii de realizare şi de verificare a lucrărilor de specialitate din domeniile cadastrului, geodeziei şi cartografiei de către persoanele fizice şi juridice autorizate pe teritoriul României, aprobată cu modificări şi completări prin Legea nr.795/2001, se aplică onorariile corespunzătoare activităţilor de specialitate aprobate prin ordin al ministrului agriculturii, pădurilor şi dezvoltării rurale, al ministrului justiţiei şi al ministrului administraţiei şi internelor, cu avizul Consiliului Concurenţei;

c) scutirea de la plata taxelor de timbru pentru activitatea notarială şi a timbrului judiciar datorate pentru autentificarea actelor de transfer a dreptului de proprietate asupra terenurilor agricole, achiziţionate în vederea constituirii de ferme familiale cu caracter comercial;

d) scutirea de la plata taxelor/tarifelor, după caz, pentru eliberarea avizului/autorizaţiei PSI, avizului/autorizaţiei sanitare şi avizului/autorizaţiei sanitare-veterinare, pentru producătorii agricoli ale căror proiecte respectă condiţiile de eligibilitate, tehnice şi economice prevăzute de ordinul ministrului agriculturii, pădurilor şi dezvoltării rurale emis în baza art.13 şi 14 din Hotărârea Guvernului nr.934/2005 privind aprobarea Normelor metodologice pentru aplicarea prevederilor Legii nr.231/2005 privind stimularea investiţiilor în agricultură.

(2) Persoanele fizice şi juridice autorizate să efectueze lucrări de specialitate în domeniile cadastrului, geodeziei şi cartografiei vor efectua lucrările solicitate de către producătorii agricoli care accesează Programul Fermierul, în termen de 30 de zile de la data înregistrării cererii.

(3) Facilităţile prevăzute la lit.a), b) şi c) de la alin.(1) se acordă numai pentru terenurile agricole situate în extravilan, achiziţionate în vederea constituirii fermelor familiale cu caracter comercial, la prima tranzacţie şi pe baza unui certificat care se eliberează de către direcţiile pentru agricultură şi dezvoltare rurală judeţene, respectiv a municipiului Bucureşti, pe baza declaraţiei pe propria răspundere a producătorului agricol. 
	3. La articolul 5, alineatul (2) se abrogă. 
Alin. (1) - Nemodificat
Alin.(2) se abrogă.

Alin.(3) - Nemodificat
	5. Nemodificat 
	

	8.
	Art.6. – (1) În scopul simplificării procedurilor administrative de avizare a proiectelor de finanţare desfăşurate în cadrul Programului Fermierul şi urgentării implementării acestora, se înfiinţează în cadrul direcţiilor pentru agricultură şi dezvoltare rurală judeţene, respectiv a municipiului Bucureşti, Biroul unic de avizare denumit în continuare Biroul unic.
(2) Biroul unic acordă asistenţă de specialitate pentru obţinerea avizelor, autorizaţiilor, respectiv acordurilor pentru proiecte, în scopul accelerării absorbţiei fondurilor SAPARD pentru proiectele prevăzute la alin.(1).
(3) Biroul unic este o structură organizatorică, fără personalitate juridică, constituită din reprezentanţi ai următoarelor servicii deconcentrate ale autorităţilor administraţiei publice centrale, desemnaţi prin ordin al prefectului, pe baza propunerilor comunicate de către conducătorii serviciilor publice deconcentrate:

a) un reprezentant al direcţiei sanitare-veterinare şi pentru siguranţa alimentelor judeţeană, respectiv a municipiului Bucureşti, împuternicit cu drept de semnătură, în calitate de membru;

b) un reprezentant al direcţiei de sănătate publică judeţeană, respectiv a municipiului Bucureşti, împuternicit cu drept de semnătură, în calitate de membru;
c) un reprezentant al serviciului de urgenţă profesionist judeţean, respectiv al municipiului Bucureşti (PSI), împuternicit cu drept de semnătură, în calitate de membru;

d) un reprezentant al agenţiei judeţene de protecţie a mediului, în calitate de membru, având competenţele stabilite de conducătorul serviciului public deconcentrat;

(4) Spaţiul în care îşi desfăşoară activitatea Biroul unic se asigură de direcţiile pentru agricultură şi dezvoltare rurală judeţene, respectiv a municipiului Bucureşti;

(5) Secretariatul Biroului unic se asigură de direcţiile agricole de dezvoltare rurală judeţene şi a municipiului Bucureşti;

(6) Cheltuielile de funcţionare ale secretariatului tehnic se suportă de la bugetul de stat din prevederile bugetare aprobate Ministerului Agriculturii, Pădurilor şi Dezvoltării Rurale;

(7) Biroul unic se întruneşte săptămânal sau ori de câte ori este necesar;

(8) Organizarea şi funcţionarea Biroului unic se aprobă prin ordin al prefectului, în termen de 10 zile de la data intrării în vigoare a prezentei ordonanţe.  


	4. La articolul 6, înaintea literei a) a alineatului (3) se introduce o literă nouă, cu următorul cuprins:
Alin.(1) – Nemodificat
Alin.(2) - Nemodificat

Alin.(3) - Nemodificat

„un reprezentant al Direcţiei generale pentru agricultură şi dezvoltare rurală judeţene sau a municipiului Bucureşti, împuternicit cu drept de semnătură, în calitate de membru;”
Lit.b) – Nemodificată
Lit.c) – Nemodificată
Lit.d) – Nemodificată
Alin.(4) – Nemodificat
Alin.(5) – Nemodificat
Alin.(6) – Nemodificat
Alin.(7) – Nemodificat
Alin.(8) - Nemodificat


	6. La alineatul (3) al articolului 6, înaintea literei a) care devine a1), se introduce o nouă literă, litera a), cu următorul cuprins: 
Alin.(1) - Nemodificat

Alin.(2) - Nemodificat

Alin.(3) - Nemodificat

„a) un reprezentant al Direcţiei generale pentru agricultură şi dezvoltare rurală judeţene sau a municipiului Bucureşti, împuternicit cu drept de semnătură, în calitate de membru;”

Lit.a) devine a1) – Nemodificată

Lit.b) - Nemodificată 
Lit.c) – Nemodificată
Lit.d) – Nemodificată
Alin.(4) – Nemodificat
Alin.(5) – Nemodificat
Alin.(6) – Nemodificat
Alin.(7) – Nemodificat
Alin.(8) - Nemodificat


	Pentru respectarea normelor de tehnică legislativă.

	9.
	Art.7. – Biroul unic are următoarele atribuţii principale:
a) primeşte, verifică şi înregistrează dosarele şi actele doveditoare;

b) susţine solicitantul în demersurile sale pentru completarea actelor şi documentelor necesare la înregistrarea dosarului;

c) eliberează solicitantului dovada prin care se recunoaşte primirea dosarului şi a actelor necesare;

d) comunică în scris solicitantului, prin secretariat, rezultatele analizei documentaţiei.
	5. La articolul 7, litera d) va avea următorul cuprins:
„d) comunică în scris solicitantului, prin secretariat, organizat la nivelul direcţiilor agricole şi dezvoltare rurală judeţene sau a municipiului Bucureşti rezultatele analizei documentaţiei.”
	7. Nemodificat 
	

	10.
	Art.8. – Dosarul cuprinzând cererea şi documentaţia specifică se înregistrează imediat de către secretariat într-un registru special, denumit „Registrul Fermierul”, numerotat şi parafat, declanşându-se procedurile necesare pentru obţinerea avizelor, autorizaţiilor sau acordurilor, după caz. 
	Nemodificat
	Nemodificat 
	

	11.
	Art.9. – (1) În termen de 5 zile lucrătoare de la data înregistrării dosarului, Biroul unic are obligaţia să analizeze dosarul şi să comunice solicitantului toate informaţiile necesare completării acestuia.
(2) În termen de 10 zile de la depunerea documentaţiei complete, serviciile publice deconcentrate au obligaţia să elibereze avizul, acordul sau după caz, autorizaţia necesară funcţionării sau comunică solicitantului, în scris, refuzul motivat al emiterii acestora.

(3) Prin excepţie de la prevederile alin.(2), pentru activităţile cu impact semnificativ asupra mediului, documentaţia completă se transmite imediat, prin grija Biroului unic, autorităţii competente pentru protecţia mediului, în vederea derulării procedurii de emitere a avizului, acordului şi autorizaţiei de mediu, după caz, în conformitate cu prevederile legislaţiei în vigoare. 
	Nemodificat 


	8. La articolul 9, alin.(3) va avea următorul cuprins:
Alin.(1)  - Nemodificat

Alin.(2) – Nemodificat

(3) Prin excepţie de la prevederile alin.(2), pentru activităţile cu impact semnificativ asupra mediului, documentaţia completă se transmite imediat, prin grija Biroului unic, autorităţii competente pentru protecţia mediului, în vederea derulării procedurii de emitere a avizului, acordului şi autorizaţiei de mediu, după caz, în conformitate cu prevederile legislaţiei în vigoare, în termen de maximum 30 de zile de la data depunerii documentaţiei.”
Deputat:Dumitru Pardău – PNL

Deputat: Ioan Munteanu - PSD
	Pentru a urgenta eliberarea avizului.

	12.
	Art.10. – (1) Pentru avizele, autorizaţiile sau acordurile care sunt necesare fiecărui proiect, secretariatul Biroului unic întocmeşte o listă anexă care cuprinde datele de înregistrare şi rubrici distincte pentru fiecare din acestea.

(2) În cazul în care anumite avize, acorduri sau autorizaţii nu sunt necesare într-o anumită etapă, membrii Biroului unic completează lista anexă cu menţiunea „nu este necesar în această etapă”;

(3) În cazul neeliberării unuia sau mai multor avize, autorizaţii sau acorduri, procedura de obţinere a acestora poate fi reluată. 
	Nemodificat 

	Nemodificat 
	


Comisia a propus aprobarea proiectului cu 24 voturi pentru, 0 voturi împotrivă şi 0 abţineri.
  VICEPREŞEDINTE,



                 


                SECRETAR,
                                Dr. Valeriu TABĂRĂ 

 


                                          Ioan MUNTEANU 
Întocmit: Consilier dr.Anton PĂŞTINARU 
                 Expert Florentin OANCEA   

